google/wiki40b huggingface dataset:
Kriminalforsorgen i Frihed

Tilsyn

Tilsyn kan enten fastsettes av domstolene i forbindelse med betingede dommer eller administrativt i forbindelse med prøveløslatelser og betingede benådninger. Normal tidsperiode er ett til to år, men kan for psykisk syke lovovertredere fastsettes til en tid på maksimalt fem år.

Særvilkår

Særvilkår vil alltid rette seg mot spesifikke forhold hos tilsynsklientene som har sammenheng med den lovovertredelse som de har begått. Disse vilkår kan være spesielt rettet mot alkoholikere, narkomane eller psykiske syke, som kan bli stilt overfor et krav om å gå i behandling for et alkohol- eller narkotikamisbruk eller et vilkår om ambulant psykiatrisk behandling.

Samfunnstjeneste

Samfunnstjeneste kan være et alternativ til en fengselsstraff. Cirka 4 000 lovovertredere idømmes hvert år en betinget dom med vilkår om samfunnstjeneste, og noen blir løslatt tidligere fra en fengselsstraff mot at de i stedet utfører samfunnstjeneste.
Samfunnstjeneste betyr at den dømte kan bli boende hjemme, passe sitt sedvanlige arbeide og få anledning til å betale litt tilbake til samfunnet på en positiv måte. Samfunnstjeneste fastholder på den måte de dømte i fellesskapet i stedet for å utelukke dem fra det.

Personundersøkelse

Ved anmodning ber anklagemyndigheden KiF om å utarbeide personundersøkelser vedrørende den siktede. Undersøkelsen kan blant annet være en beskrivelse av den siktedes familiemessige bakgrunn, utdannelses- og beskjeftigelsesmessige forhold, økonomiske forhold, eventuelle misbruksproblemer, fysisk og psykisk helsestilstand samt fritidsbeskjeftigelse og omgangskrets.

Arresthusarbeide

Medarbeiderne i KiF har det overordnede ansvar for omsorgsarbeidet i landets arresthus.

Alternativ avsoning

Domfelte som har et særlig behandlingsbehov kan avsone deres dom på et hospital eller en egnet institusjon. Er den dømte under 18 år gjelder den særlige regel at de som hovedregel skal anbringes i behandlingsinstitusjon eller lignende.

Kriminalpreventivt arbeide

Medarbeiderne i KIF deltar også i det lokale kriminalitetsforebyggende arbeide.
Dette skjer dels gjennom det lokale «SSP-samarbeidet» (for Skole, Socialforvaltning, Politi) og dels ved foredrag og undervisning i skoler, foreninger med videre.

Behandling

Siden begynnelsen av 1990-årene er det gradvis innført en rekke behandlingstilbud i Kriminalforsorgens anstalter.

Elektronisk fotlenke

I 2005 ble det innført en ny avsoningsform i Danmark. I daglig tale kalles den elektronisk fotlenke. Ordningen betyr at visse dømte kan avsone deres straff i hjemmet under intensiv overvåkning og kontroll.
Apophylia

Utseende

Middelsstore, avlange, gjerne grønne bladbiller. Artene kan ligne på små trebukker.

Levevis

Både larvene og de voksne (imago) er planteetere, ofte på busker og trær.

Utbredelse

Slekten er utbredt i Afrika og i Asia like øst til Ny-Guinea.
Bonytt

Bonytt er et norsk tidsskrift innenfor interiør og design.
Tidsskriftet ble etablert av møbelhandler Per Tannum og interiørarkitekt Arne Remlov i 1941, da første årgang ble utgitt. Det ble gitt ut 12 nummer det første året og bladet inneholdt emner innenfor kunst, arkitektur, interiør og design. Til langt inne på 1960-tallet var det landets viktigste tidsskrift for formidling og diskusjon rundt disse emnene. Det har også vært offisielt organ for Landsforeningen Norsk Brukskunst. I perioden 1968–1982 ble tidsskriftet utgitt med tittelen Nye bonytt, også i Sverige en tid fra 1975. Tore Giljane var i mange år dets eier og redaktør, før han i 1992 gikk til Hytteliv.  Han mottok i 1991 Maihaugprisen for sitt virke.
I 2002 overtok Norsk Folkemuseum arkivet tilknyttet  Bonytts virksomhet i årene 1968-1989. Arkivmaterialet består av bl.a. 16 000 fotografier, korrespondanse, magasiner o.a. Mye av fotomaterialet er tilgjengelig gjennom Digitalt Museum
Artiklene kan søkes opp i referansedatabasen Kunstbib. Forøvrig har de utgitt mange bøker.
Super Mario World

Overblikk

Det var i dette spillet at Marios dinosaurvenn Yoshi først dukket opp. Her dukker Yoshi opp i fire forskjellige farger (grønn, gul, rød og blå) med litt forskjellige egenskaper. Handlingen i spillet går ut på at Mario og Luigi prøver å redde Prinsesse Toadstool og Yoshis venner fra Bowser og hans Koopalings som har kommet tilbake til tross for å ha blitt beseiret i Super Mario Bros. 3.
Som i tidligere Mario-spill er dette spillet også sideskrollende og drar fordel av Super Nintendoens 16-bit grafikk og stereolyd. Spillet består av en reise gjennom brett i syv verdener: Yoshi's Island, Donut Plains, Vanilla Dome, Cookie Mountain, Forest of Illusion, Chocolate Island og the Valley of Bowser. Det finnes også to hemmelige verdener, the Star Road og Special Zone (som er tilgjengelig fra the Star Road) som åpner seg ved å gjennomføre tilleggsmål på spesielle brett.
Spillet har ofte blitt sammenliknet med Super Mario Bros. siden begge spillene «setter lista» for alle etterfølgende spill sluppet på sine respektive systemer. SMW innførte mange nye konsepter til actionspill, for eksempel det å gi spilleren muligheten til å gå tilbake til tidligere brett for å finne oversette hemmeligheter. Dette var et av de første spillene som belønnet spilleren for å «få 100 %» (finne alle hemmelighetene på brettene), et konsept som senere ble veldig populært. Det blir fortsatt sett på av mange som et av de beste spillene gjennom alle tider for sitt enkle og kreative spillbarhet.
En utgave av Super Mario World kom med hver enkelt Super Nintendo da systemet ble sluppet i Amerika, men denne ordningen ble senere droppet. På grunn av dette er SMW fortsatt en av de mestselgende videospillende noensinne.
Super Mario World var med i en spesiell versjon av Super Mario All-Stars, kalt Super Mario All-Stars + Super Mario World, sluppet i 1998.
Discogs

Discogs (forkortelse for discographies, ’diskografier’) er en nettside og en database med informasjon om musikkinnspillinger. Discogs ble opprettet i oktober 2000, av Kevin Lewandowski (programmerer, DJ og musikkelsker) som en database over hans private platesamling.
Databasen inkluderer kommersielle plater, promoplater og enkelte bootleginnspillinger. Discogs er en av de største internettbaserte databasene for elektronisk musikk og den største hva gjelder utgivelser på vinyl.
Medregnet alle stilarter, genrer og format er over 2 516 000 utgivelser katalogisert. Det finnes også lister for over 1 959 000 artister og over 210 000 plateselskap. Nettsiden har omkring 200 000 besøkende hver dag.
PL 598

PL 598 er en blokk for leting etter olje og gass tildelt mellom annet Chevron. Blokken er enestående i internasjonal rett da den ligger på norsk kontinentalsokkel i Vøringbassenget, men utenfor norsk økonomisk sone. Eventuelle inntekter fra denne blokken vil dermed i henhold til havrettskonvensjonen tilfalle De forente nasjoner og bli forvaltet av Den internasjonale Havbunnsmyndigheten med hovedkontor i Kingston på Jamaica.
Ljønesøya naturreservat

Ljønesøya naturreservat ligger i Bodø kommune i Nordland. Naturreservatet omfatter Ljønesøya i Skjerstadfjorden, og grunnområdet rundt øya. Området har et areal på 3 524 dekar, hvorav 3 037 dekar sjøareal. Området er vernet for å ivareta den viktigste hekkelokaliteten for ærfugl i Skjerstadfjorden.
Amorpha juglandis

Utseende

En liten til middelsstor (vingespenn 45 – 75 mm), brun svermer. Kroppen er mindre strømlinjeformet enn hos mange andre svermere. Hodet er temmelig lite med reduserte munndeler, antennene er nokså lange og tydelig fjærformede hos hannen. Vingene er brede med bølgete ytterkant. Forvingen er lysebrun med et bredt, trekantet, mørkere tverrbånd nær midten. Av og til er bare den nedre delen mørkere. Utenfor dette tverrbåndet er det en smal, brun tverrlinje. Bakvingen har to smale, brune tverrlinjer. Som hos den nærtbeslektede slekten Laothoe hviler denne svermeren med forkanten av bakvingen stikkende ut foran forvingen, den kan da ligne på et vissent blad. Larven er grønn, hele overflaten kledt med små, hvite vorter. Den har tynne, lyse skråstriper på sidene, en tykkere, gul skråstripe ender ved hornet på bakkroppen, som er piggete. Hodekapselen er sterkt tilspisset fremover.

Levevis

Larven lever på en rekke forskjellige løvtrær: hickory (Carya), valnøtt (Juglans), or (Alnus), hassel (Corylus), bøk (Fagus) og humlebøk (Ostrya). Den kan lage en pipende lyd om den blir forstyrret. De voksne svermerne flyr om natten, og tar ikke næring til seg.

Utbredelse

Denne svermeren finnes i USA og det sørlige Canada fra Atlanterhavskysten til Rocky Mountains.
Isstock

Historie

Den første bilde av isstock er laget av den nederlandske 1500-tallet artist en Pieter Brueghel den eldre. Sannsynligvis sporten mye tidligere enn det. Men det var ikke før 1930 før sporten ble organisert. En tysk isstocksförbund ble dannet i 1934 og det tyske mesterskapet ble skutt opp fra 1936.
Den første europamesterskap ble 1951 og den første verdensmesterskapet han ble skutt i 1983, etter den internasjonale Isstocksförbundet (engelsk : International Federation of Ice Sports lager, ble IFE) dannet. Totalt er det 40 land som spiller isstock.
Christine Johanne Blom

Liv

Christine Johanne Blom var datter av kjøpmann og skipsreder Hans Christophersen Blom (1744–1814) og Elisabeth Catharina Rougtvedt (1755–1823), datter til fogden på Romnes. Hun vokste opp på Lagmannsgaarden i Skien, som hennes far hadde kjøpt av kongen i 1799. Søsteren Marie Severine Blom (1778–1832) ble den 2. november 1800 gift med eidsvollsmannen Didrich von Cappelen. Den 11. juni 1804 ble Christine Johanne i Skien kirke viet til skipsreder Niels Aall, som på det tidspunktet hadde vært enkemann i 8 år.

Statsraadinde

Paret bosatte seg på Menstad, hvor deres sønn Hans ble født i 1805. I 1810 ble ektemannen rådmann i Skien og Porsgrunn, og i 1814 utnevnte Christian Frederik ham til statsråd. Paret flyttet til Søndre Brekke gård i 1810, hvor statsraadinden fikk utfolde sine evner som husmor og vertinne i moteriktige empirevarianter. Hun la til rette for møter, sammenkomster og store selskaper både på Søndre Brekke og på Ulefos Hovedgaard, som paret sammen hadde latt oppføre i 1807.
Nedgangstider for sagbruk, trelast og skipsfart førte til økonomiske vanskeligheter for ekteparet Aall etter 1820. Søndre Brekke ble solgt til sønnen Hans, og de to slo seg ned på Ulefos Hovedgaard, som fra nå av ble helårsbolig. I 1840 ble også Ulefos solgt til sønnen Hans, men ekteparet fortsatte med å bo der.

Barn

Statsrådinnen var også stemor til to av husbondens barn fra sitt tidligere ekteskap; Nicolai (1794–1846) og Hanna Hedevig (1796–?). Hanna Hedevig var født døvstum, og ble 6 år gammel sendt til undersøkelse på Frederiks hospital i København. Søsknene bodde flere år i Jonstrup utenfor København. Nicolai fikk etterhvert diagnosen «sinnssyk», og ble de siste årene av sitt liv holdt innesperret i et polstret rom i uthuset på Ulefos Hovedgaard. Ekteparet Aall tok også til seg to pleiebarn da de bodde på Brekke; Hulda Jessen, datter til dr. Jessen som døde fra flere mindreårige, samt Hans Cato Aall, da hans far og Niels' yngste bror Nicola Benjamin den yngre døde i 1811.
Den 11. juni 1854 feiret paret gullbryllup med stor fest på Ulefos. Den 23. oktober samme år døde Niels Aall 85 år gammel, hvoretter statsrådinnen flyttet ned til Lille Ulefos sammen med tre av sine ugifte søstre, fosterdatteren Hulda, stedatteren Hanna Hedevig og 7 tjenere. Da sønnen Hans døde i 1863, flyttet hun igjen opp på Hovedgården til sin svigerdatter. 
Hun overlevde svigerdatteren og fosterdatteren med ett år, og døde langfredag 13. april 1868. Christiane Johanne Aall ble begravet på familiekirkegården ved Romnes kirke.
Xanadu (Titan)

Xanadu er et område med høy reflektivitet på Saturns måne Titan
Området ble oppdaget i 1994 av astronomer som studerte data fra Hubble-teleskopet i infrarøde bølgelengder, og har senere blitt observert i mer detalj av romfartøyet Cassini. Xanadu er omtrent på størrelse med Australia. Det er ikke kjent på nåværende tidspunkt om det er en fjellkjede, en slette, en sjø eller noe annet.
Navnet kommer fra Xanadu, en legendarisk by som skulle befinne seg i Kina eller i Himalaya.
Quentinius

Utseende

En middelsstor, litt flat, svart trebukk. Dekkvingene er sjokoladebrune med brungul søm og ytterkant.  Antennene er noe kortere enn kroppen. 
Pronotum er bredere enn langt, knudrete og blankt, dekkvingene jevnbrede, beina forholdsvis korte.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Gruppen er utbredt i det sørlige Kina (Tibet, Sichuan).
Boverket

Boverket er et svensk statlig forvaltningsogan med hovedkontor i Karlskrona.
Boverket er en myndighet for samfunnsplanlegging, byutvikling, bygging og boliger. Det gir ut ulike regelverk og håndbøker, som er mer eller mindre bindende, kalt Boverkets byggregler (ofte forkortet BBR). Det tlsvarer det som tidligere var svensk byggnorm. Boverket gir også ut Boverkets konstruktionsregler (BKR), Bestämmelser för stålkonstruktioner (BSK), Bestämmelser för betongkonstruktioner (BBK) og Europeiska konstruktionsstandarder (EKS) med utgangspunkt i den svenske plan- og byggeloven og energideklarasjonsloven.

Riksarkitekt

Riksarkitekten er siden 2018 en virksomhet i Boverket med oppgave å inspirere og drive frem utviklingen for at offentlige og private aktører skal høyne den arkitektoniske kvaliteten i det som bygges og skape gode livsmiljøer. Riksarkitekten skal også veilede landsting, kommuner og private aktører for å skape en god gestaltning av helsevesenets samt skolers og førskolers fysiske miljø.
Boverket ble opprettet i 1988 gjennom en sammenslåing av Bostadsstyrelsen og Statens planverk.
Namibias bank

Historie

Namibia var sørafrikansk koloni fra 1. verdenskrig til 1990 med navnet Sydvest-Afrika. Namibia ble uavhengig 21. mars 1990. Grunnlovens artikkel 128 fastslår at sentralbanken skal etableres, og etableringen ble formalisert ved sentralbankloven, Bank of Namibia Act, som ble vedtatt i 1990 (Act 8 / 1990). Namibias første sentralbanksjef var dr. W.L. Bernard, som fungerte fra juli 1990 til august 1991.
Bankloven av 1998 (Banking Institutions Act no. 2) gir sentralbanken myndighet til å føre tilsyn med bankene i landet.
I 2012 signerte sentralbanken Mayadeklarasjonen (The Maya Declaration), som er en avtale om å arbeide for bedre tilgang for finansielle tjenester for fattige. Mayadeklarasjonen er utarbeidet av Alliance for Financial Inclusion (AFI), som ble grunnlagt i 2008 av Bill & Melinda Gates Foundation.

Sentralbanksjef

Per april 2017 er Ipumbu Shiimi sentralbanksjef. Han overtok denne stillingen i mars 2010, og overtok da etter Tom Alweendo.
Ademosynidae

Utseende

Middelsstore, avlange biller. Av utseende kan de minne om den moderne familien praktbiller (Buprestidae). Dekkvingene hadde tydelige punktstriper. Antennene var korte og trådformede.

Historie

Gruppen er kjent fra fossiler over en lang periode fra sen Perm (265 millioner år før nåtid) til Kritt, 112 millioner år før nåtid.
Star Wars: The Clone Wars (videospill)

Gameplay

Spillet er splittet opp i to segmenter, kjøretøybasert og tredjeperson jedi-krigføring. Det kjøretøysbaserte segmentet inkluderer både land- og luftbaserte kjøretøy. Kontrollen over disse kjøretøyene inkluderer primær og sekundær beskytning, akselerering og en spesiell egenskap som er forskjellig fra typene kjøretøy. Jedi segmentet baserer seg på enkle slag med lasersverd og et force/kraft element. Force/Kraft elementet inkluderer kasting av laser sverd og force push.
Det Norske Samlaget

Det Norske Samlaget er et norsk forlag som utgir bøker og tidsskrift på nynorsk og norske dialekter. Selskapets formål er å utvikle, forvalte og spre nynorsk språk og litteratur. Forlaget har utgitt over 6000 boktitler siden 1868.
Det Norske Samlaget er nå delt i to institusjoner: Litteraturselskapet, som er en kulturpolitisk interesseorganisasjon, og forlaget som siden 1978 er en selveiende stiftelse og står for forretningsdriften. «Litteraturselskapet Det Norske Samlaget» er en kulturpolitisk interesseorganisajon som skal legge forholdene til rette for nynorsk bokutgivelse, og har også ansvaret for flere legater og prisutdelingar som for eksempel Melsom-prisen og Emma og Elias Blix' legat. «Forlaget Det Norske Samlaget» er fra 1978 skilt ut som selveiende forretningsdrivende stiftelse. Forlaget gir ut tidsskriftet Syn og Segn, bokverk, historiske, biografiske og skjønnlitterære verker, barne- og ungdomsbøker, bøker for høyere utdanning, ordbøker, vitenskapelige og populærvitenskapelige bøker på nynorsk. Forlaget har pleid å utgi mellom 200 og 250 nye titler årlig og har utgitt 65 litterære debutanter på 2000-tallet.
Forlaget solgte bøker for 55 millioner kroner i 2011, hvorav ca 17 millioner var for skjønnlitteratur og 7 millioner sakprosa. Selskapet fikk 14 millioner kroner i statsstøtte. To tredeler av forlagets omsetning var tidligere lærebøker til skolen på tidlig 2000-tall, men omsetningen i dette markedet var raskt fallende etter innføringen av Kunnskapsløftet. Dette førte til at Samlaget Utdanning ble solgt til Fagbokforlaget fra 1. mai 2012.
Edmund Austigard er forlagsdirektør, og Håkon Kolmannskog  forlagssjef.

Historie

Forlaget ble stiftet 24. mars 1868 med formål å utgi bøker på landsmål. En av stifterne (i tillegg til Werner Werenskjold) og første formann var Hagbard Emanuel Berner, han var formann fram til 1877. 
Det var en liten gruppe av målbevisste menn som kom sammen i Christiania i 1868 og dannet Det Norske Samlaget. Dette var et naturlig utløp av en bevegelse for målreising som gjorde seg gjeldende over hele Europa. På Island var Islands Bókmenntafélag stiftet og i Finland Finska litteratursällskapet, ellers var det målreising på gang blant annet på flamsk, provençalsk og slavisk. En debatt om en norsk språkreformasjon hadde på dette tidspunkt pågått i en mannsalder, og det var femten år siden Ivar Aasen hadde satt fram tanken om å gjenreise det norske folkemålet. Opp gjennom 1860-årene hadde det vært gjort forsøk på å organisere seg, men dette var tungt arbeid, og mye motstand møtte de tidlige målfolkene. Vestmannalaget ble etablert på samme tid og beskrives av Samlagets mangeårige formann Sigmund Skard som dets «bergenske førstefødte tvillingbror».
Sangha

Sangha (pali, sanskrit), fellesskap. Betegner buddhismens munke- og nonnefellesskap. Et begrep brukt om samfunnet med munker og nonner, i noen tilfeller alle buddhister. Er den tredje av buddhismens Tre Juveler (de to andre er Buddha og Dharmalæren om alle tings ikke-dualitet). Begrepet brukes også innen jainisme og sikhisme.
Haskell County (Oklahoma)

Historie

Fylket ble grunnlagt 16. juli 1907 og har fått sitt navn etter guvernør Charles N. Haskell.
Bowler Nemesis

Bowler Nemesis er en løpsbil utviklet, produsert og solgt av britiske Bowler Off Road. Wildcat har vært brukt i forskjellige rally raid, hvor det mest kjente er Rally Dakar.

Teknisk

Nemesis har visse detaljer, slik som grill, frontlykter og baklykter fra Range Rover Sport.  Som forgjengeren Bowler Wildcat har Nemesis rørramme og integrert veltebur, begge godkjent for løpsbruk.  I motsetning til Wildcat så har Nemesis uavhengig hjuloppheng.
Bowler tilbyr Nemesis med 4,4 og 4,0 liter V8 bensinmotor, og en 4,2 liter med kompressor.  En sekstrinns manuell girkasse er standard, med en racingkasse som tilvalg.  En 60/40 differensialbrems på senterdifferensialen fordeler kreftene til fram- og bakakselen, som begge kan leveres med låsbare differensialer eller differensialbremser.
Karosseriet er laget av et komposittmateriale kalt Twin-tex med noe karbonfiber på områder med høyere styrkekrav.
Nemesis har en 415 liter drivstofftank for å kunne delta i de lengre strekkene på Rally Dakar.

Kilder

«Bowler Nemesis». Arkivert fra originalen 2007-12-16. Besøkt 31. desember 2007.
Lockheed F-104 Starfighter

F-104 Starfighter i kamp

F-104 ble brukt av det amerikanske flyvåpenet under vietnamkrigen mellom april 1965 og juni 1967, da det ble trukket tilbake og erstattet av F-4 Phantom II. F-104 ble brukt til å beskytte F-4 Phantom. I løpet av krigen ble i alt åtte F-104 skutt ned av bakke-til-luft-missiler og luftvernartilleri.
I den indopakistanske krigen i 1965 ble F-104 brukt av det pakistanske flyvåpenet, og var blant annet i kamp med indiske MiG-21. I den indopakistanske krigen i 1971 ble både pakistanske og jordanske F-104 brukt. Pakistan innrømmer at to F-104 gikk tapt i 1965 og tre i 1971, mens indias flyvåpen har hevdet nedskyting av i alt fem pakistanske og fire jordanske F-104 under krigen i 1971 alene.
I 1967 kom fire taiwanske F-104 i kamp med 12 kinesiske MiG-19. To kinesiske MiG-19 ble skutt ned uten tap for de taiwanske flyene.
Bodø Sinfonietta

Bodø Sinfonietta (etablert i januar 1999) 
er et norsk orkester basert i Bodø, bestående av drøyt ti lokale musikere innen klassisk musikk.  Sinfoniettaen debuterte på Iliosfestivalen i år 2000, og var i 2003 bidragsyter til «Komponistmøte Nordkalotten».  De samarbeidet i 2005 med Madrugada og Erlend Skomsvoll om 
bestillingsverk til Nordland Musikkfestuke, noe som
også ga plateutgivelse.
Jevnlig er de arrangør av «Kammerfredag» i hjembyen, der de i 2006
blant annet feiret komponisten Sigmund Lillebjerka.  I 2006 og 2007 var de
deltakere på Ultimafestivalen. Fra oktober 2009 ble de en del av Nordnorsk Opera og Symfoniorkester.
I 2009 bestod Bodø Sinfonietta av
Sveinung Lillebjerka, konsertmester og kunstnerisk leder;
Kristin Alsos Strand, cello;
Ellen Marianne Jenssen, fløyte;
Elisabeth Kristensen Eide, fløyte;
Turid Hjortdahl, obo;
Martin Andersson, klarinett;
Gunhild Pedersen, klarinett (vikar);
Knut Thorbjørnsen, fagott;
Heidi Sivertsen, valthorn;
Øystein Felberg, trompet;
Rasmus Henriksen, trombone;
Marie Stokke, piano.
Dechambrophylla

Utseende

Middelsstore til nokså store (16-24 millimeter), avlange, lyst brunlige oldenborrer. Forkroppen er tett hårete. Dekkvingene har tre svake lengderibber. "Snuten" (clypeus) er mer eller mindre avrundet. Antennene er ti-leddete, med en vifte av tre svært lange blader.

Utbredelse

Slekten finnes i det nordlige Kenya, trolig også i Somalia.
Odden (Mandal)

Odden er et sted plassert på nordsida av Skjernøysundet i Mandal kommune, cirka fire kilometer sørøst for Mandal by.

Historie

Dette stedet ble fra 21. juni 2007 av Statens kartverk regnet som Norges sørligste fastlandspunkt, etter at Spangereidkanalen åpnet og dermed skilte Lindesneshalvøya fra resten av fastlandet. I februar 2008 revurderte Statens kartverk sin første beslutning og omgjorde denne slik at Lindesnes igjen er å regne for Norges sørligste punkt på fastlandet.
Arthur Kill kraftverk

Arthur Kill kraftverk er et varmekraftverk på Staten Island i New York State i det østlige USA. Anlegget har en installert produksjonskapasitet på 912 MW, fordelt på 2 blokker. Operatør er energiselskapet NRG Energy. Utstyret er vesentlig levert av General Electric.
Kraftverket ble utbygd omkring årene 1945–1969 i flere etapper. Brenselkilden er naturgass og fyringsolje.